laion/Wikipedia-Exotic huggingface dataset:
ইন্টারপ্রেটার

ইন্টারপ্রেটার (ইংরেজি: Interpreter) কম্পিউটার বিজ্ঞানে একটি প্রোগ্রাম যা প্রোগ্রামিং ভাষায় লেখা নির্দেশাবলী একজিকিউট করে। এটি হাই লেভেল প্রোগ্রামিং ল্যাংগুয়েজের সোর্স কোড একজিকিউট করে। ইন্টারপ্রেটার একটি প্রোগ্রাম যেটি: সোর্স কোড সরাসরি একজিকিউট করে। সোর্স কোডকে কার্যকরী অন্তর্বর্তী প্রতিনিধিত্বকারী কোন কোডে রূপান্তরিত করে এবং অবিলম্বে তা একজিকিউট করে। কম্পাইলার দিয়ে পূর্বের কম্পাইলকৃত কোড স্পষ্ট ভাবে একজিকিউট করে। প্রথম ইন্টারপ্রেটার ব্যবহার করা হাই লেভেল প্রোগ্রামিং ল্যাংগুয়েজ ছিল সম্ভবত লিস্‌প। লিস্‌প প্রথম স্টিভ রাসেল একটি IBM 704 কম্পিউটার উপর প্রয়োগ করেন। প্রোগ্রামাররা সাধারণত হাই লেভেল ল্যাংগুয়েজে কোড লিখে থাকে যা কম্পিউটার এক্সিকিউট করতে পারে না, তাই এই সোর্স কোডকে মেশিন কোডে রূপান্তরিত করতে হয়। এই রূপান্তর একটি কম্পাইলার অথবা একটি ইন্টারপ্রেটার দিয়ে করা হয়। একটি কম্পাইলার এই রূপান্তর করে তোলে মাত্র একবার যেখানে ইন্টারপ্রেটার প্রতিবার একজিকিউট হওয়ার সময় সেটি রূপান্তরিত করে (অথবা বেসিক প্রোগ্রামিং ল্যাংগুয়েজের প্রথম সংস্করণের মত কিছু ল্যাংগুয়েজে প্রত্যেকটি নির্দেশের পর এটি রূপান্তরিত হত।) বিভিন্ন ধরনের ইন্টারপ্রেটারের মধ্যে কয়েকটি হলঃ বাইটকোড ইন্টারপ্রেটার এবাস্ট্রাক সিন্টেক্স ট্রি ইন্টারপ্রেটার জাস্ট ইন টাইম কম্পাইলেশন IBM Card Interpreters page at Columbia University Theoretical Foundations For Practical 'Totally Functional Programming' (Chapter 7 especially) Doctoral dissertation tackling the problem of formalising what is an interpreter
কুনুস্তোরিয়া

কুনুস্তোরিয়া বা কুনুস্তারা ভারতের পশ্চিমবঙ্গ রাজ্যের পশ্চিম বর্ধমান জেলার একটি শহরতলি। ভারতের ২০০১ সালের আদমশুমারি অনুসারে কুনুস্তোরিয়া শহরের জনসংখ্যা হল ৫৪১৬ জন। এর মধ্যে পুরুষ ৫৬% এবং নারী ৪৪%। এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে কুনুস্তারা এর সাক্ষরতার হার বেশি। এই শহরের জনসংখ্যার ১৩% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ৭, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
জোহরা বেগম কাজী

ডাক্তার জোহরা বেগম কাজী (জন্ম: ১৫ অক্টোবর ১৯১২ - মৃত্যু: ৭ নভেম্বর ২০০৭) প্রথম বাঙালি মুসলিম মহিলা চিকিৎ‍সক ছিলেন। জোহরা বেগম কাজী ১৯১২ সালের ১৫ অক্টোবর অবিভক্ত ভারতের মধ্য প্রদেশের রাজনান গ্রামে জন্মগ্রহণ করেন। তার পিতার নাম ডাক্তার কাজী আব্দুস সাত্তার ও মায়ের নাম মোসাম্মৎ আঞ্জুমান নেসা। তার পৈতৃক নিবাস ছিল বাংলাদেশের মাদারীপুর জেলার কালকিনি থানার গোপালপুর গ্রামে। তিনি ১৯২৯ সালে আলিগড় মুসলিম মহিলা স্কুল থেকে প্রথম বাঙালি মুসলিম আলিগড়ি-অধ্যেতা হিসাবে এসএসসি পাশ করেন। ২৩ বছর বয়সেই তিনি দিল্লির লেডি হাডিং মেডিক্যাল কলেজ থেকে ১৯৩৫ সালে প্রথম শ্রেণিতে প্রথম স্থান অধিকার করে এমবিবিএস পরীক্ষায় উত্তীর্ণ হন। এজন্য পুরস্কার হিসেবে পান ভাইসরয় পদক। ১৯৩৫ সালে এমবিবিএস ডিগ্রি লাভ করার পর জোহরা কাজী কর্মজীবনে প্রবেশ করেন। তিনি প্রথমে ইয়োথমাল ওমেন্স পাবলিক হাসপাতালে ডাক্তার হিসেবে যোগ দেন। এরপর বিলাসপুর সরকারি হাসপাতালে যোগ দেন। পরবর্তীকালে মানুষের সেবার জন্য মহাত্মা গান্ধী নির্মাণ করেন সেবাগ্রাম৷ এই সেবাগ্রামে অবৈতনিকভাবে কাজ করেন জোহরা। এছাড়াও তিনি ভারতের বিভিন্ন বেসরকারি ও সরকারি প্রতিষ্ঠানে ডাক্তার হিসেবে নিরলসভাবে কাজ করেছেন। বঙ্গভঙ্গের পর তিনি ঢাকায় চলে আসেন। ১৯৪৮ সালে তিনি ঢাকা মেডিকেল কলেজে যোগ দেন। ঢামেক হাসপাতালে কর্মরত অবস্থায় অবসর সময়ে তিনি সম্মিলিত সামরিক হাসপাতাল (ঢাকা)-এ সাম্মানিক কর্নেল হিসাবেও দায়িত্ব পালন করেন। মিটফোর্ড মেডিকেল কলেজ হাসপাতাল (বর্তমানে স্যার সলিমুল্লাহ মেডিকেল কলেজ হাসপাতাল) এবং ঢাকা মেডিকেল কলেজ হাসপাতালে তিনি স্ত্রীরোগ ও প্রসূতিবিদ্যা বিভাগের প্রধান ও সাম্মানিক অধ্যাপিকা ছিলেন। ১৯৭৩ সালে চাকরি থেকে অবসর নেবার পর বেশ কিছু বছর হলি ফ্যামিলি রেডক্রিসেন্ট হাসপাতালে পরামর্শক (কনসালট্যান্ট) হিসাবে চিকিৎ‍সা সেবা প্রদান করেন। পরবর্তীকালে তিনি বাংলাদেশ মেডিকেল কলেজে সাম্মানিক অধ্যাপক হিসেবে কাজ করেন। ঢাকা মেডিকেলে দায়িত্ব পালন করার সময় নারী রোগীদের চিকিৎসা সংক্রান্ত কুসংস্কার তাকে আহত করে। তিনি তাদের সাথে সরাসরি কথা বলে তাদের ভুল ধারণা দূর করার চেষ্টা করতেন। তার কারণে পরবর্তীতে চিকিৎসা শাস্ত্রে এদেশে নারী শিক্ষার্থীদের উপস্থিতি বৃদ্ধি পায়। তমঘা-ই-পাকিস্তান (১৯৬৪) একুশে পদক (২০০৮) বেগম রোকেয়া পদক (২০০২) ২০২০ সালের ১৫ অক্টোবর তার জন্মদিনে গুগল ডুডল প্রকাশ করে সম্মান প্রদর্শন করে। http://bn.banglapedia.org/index.php?title=%E0%A6%95%E0%A6%BE%E0%A6%9C%E0%A7%80,_%E0%A6%9C%E0%A7%8B%E0%A6%B9%E0%A6%B0%E0%A6%BE_%E0%A6%AC%E0%A7%87%E0%A6%97%E0%A6%AE শাহলা খাতুন। "আমার প্রিয় শিক্ষক"। দৈনিক প্রথম আলো। ২০২০-০৮-২৩ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  মুহাম্মাদ মুরাদ লতিফ। "A tribute to Dr Zohra Kazi"। দ্য ডেইলি স্টার।  "গুগল ডুডলে বাঙালির প্রথম মুসলমান নারী চিকিৎ‍সক জোহরা বেগম কাজী"। চ্যানেল আই। সংগ্রহের তারিখ ১৫ অক্টোবর ২০২০।  গুণীজন
কার্শিয়াং

কার্শিয়াং ভারতের পশ্চিমবঙ্গ রাজ্যের দার্জিলিং জেলার একটি শহর ও পৌরসভা এলাকা। কার্শিয়াং বিধানসভা কেন্দ্র কার্শিয়াং মহকুমা ভারতের ২০০১ সালের আদমশুমারি অনুসারে কার্শিয়ং শহরের জনসংখ্যা হল ৪০,০৬৭ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে কার্শিয়ং এর সাক্ষরতার হার বেশি। এই শহরের জনসংখ্যার ৬% হল ৬ বছর বা তার কম বয়সী। কার্সিয়ংকে শিলিগুড়ি এবং দার্জিলিং এর মধ্যবর্তী স্থান হিসাবে বিবেচনা করা হয়। নিকটতম বিমানবন্দর হল বাগডোগরা বিমানবন্দর এবং নিকটতম প্রধান রেলওয়ে হাব হল নিউ জলপাইগুড়ি রেলওয়ে স্টেশন । মূল ব্রড গেজ বা মিটার গেজ লাইন না থাকলেও দার্জিলিং হিমালয়ান রেল এই শহরের প্রধান রেলওয়ে যোগাযোগ ব্যবস্থা। শিলিগুড়ি জংশন থেকে এই ট্রেন চড়া যায়। রেলপথে দুর্গম পার্বত্যাঞ্চল থাকায় শিলিগুড়ি থেকে এর দূরত্ব প্রায় ৫০ কিমি। সময় লাগে প্রায় ৪ ঘণ্টা, অর্থাৎ ঘণ্টায় ১৩ কিমি গতিতে চলতে পারে। কার্সিয়ং এবং শিলিগুড়ির মধ্যে তিনটি রাস্তা রয়েছে: জাতীয় সড়ক, পাংখাবাড়ি রোড এবং রোহিনী রোড। কার্সিওং শিলিগুড়ি , দার্জিলিং এবং মিরিকের সাথে ভালভাবে সংযুক্ত । কার্সিয়ং থেকে দার্জিলিং, শিলিগুড়ি এবং মিরিক পর্যন্ত বেশ কিছু প্রিপেইড যানবাহন চলে৷ কিন্তু কালিম্পং এবং গ্যাংটকের সাথে কার্সিয়ং-এর কোনো শক্তিশালী পরিবহন সংযোগ নেই । কার্সিয়ং থেকে প্রতিদিন মাত্র দুটি গাড়ি গ্যাংটক এবং একটি কালিম্পং যান। পাংখাবাড়ি, আম্বুটিয়া , মহানদী, তিন্ধারিয়া, লাটপাঁচোরেও ট্যাক্সি চলে । উত্তরবঙ্গের রাজ্য বাসগুলিও দার্জিলিং থেকে শিলিগুড়ি এবং কারসিয়ং হয়ে NJP স্টেশনে চলে৷ কার্সিয়ং অগণিত চা বাগান দ্বারা বেষ্টিত। এর মধ্যে রয়েছে ক্যাসেলটন , মাকাইবারি , আম্বুটিয়া এবং গুমটি , যার সবগুলোই পরিদর্শন করা যেতে পারে। 'দার্জিলিং টয় ট্রেন'-এর ট্র্যাকগুলি শহরের দৈর্ঘ্যে চলে, এবং স্টেশনটি শহরের নিউক্লিয়াস। "Kurseong Municipality Official Page" (ইংরেজি ভাষায়)। ২০১৫-০৯-২৫ তারিখে মূল থেকে আর্কাইভ করা। সংগ্রহের তারিখ ২০১৫-০৯-১৬।  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ৭, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) উইকিমিডিয়া কমন্সে কার্শিয়াং সংক্রান্ত মিডিয়া রয়েছে। উইকিভ্রমণ থেকে কার্শিয়াং ভ্রমণ নির্দেশিকা পড়ুন। Official Website of the Kurseong Municipality Information on Kurseong at West Bengal Government Website
উৎস কোড

উৎস কোড বা সোর্স কোড হল এক বা একাধিক কমান্ডের লিখিত তালিকা যা কম্পাইল বা ইন্টারপ্রেট করে একটি কম্পিউটার প্রোগ্রাম একজিকিউট হয়। হাই লেভেল প্রোগ্রামিং ল্যাংগুয়েজের উৎস কোড মানুষের জন্য বোঝার সুবিধা হলেও কম্পিউটারের জন্য নয়। তাই তা একজিকিউট করতে কম্পিউটারকে তা কম্পাইল বা ইন্টারপ্রেট করতে হয়। অধিকাংশ কম্পিউটার অ্যাপ্লিকেশনে উৎস কোড ছাড়া শুধু এক্সিকিউটেবল ফাইল দেয়া থাকে। যদি তা দেয়া থাকত তাহলে ব্যবহারকারী, প্রোগ্রামার অথবা সিস্টেম অ্যাডমিনিস্ট্রেটর প্রোগ্রাম পরিবর্তন বা কীভাবে এটি কাজ করে তা বুঝতে পারতেন। উৎস কোড মূলত ব্যবহার করা হয় এমন এক পদ্ধতির ইনপুট হিসাবে যা এক্সিকিউটেবল প্রোগ্রাম তৈরি করে (যেমনঃ কম্পাইলার বা ইন্টারপ্রেটার)। এটি মানুষের অ্যালগরিদম বোঝার একটি পদ্ধতিও বটে। "Programming in C: A Tutorial" (পিডিএফ)। ২৩ ফেব্রুয়ারি ২০১৫ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Spinellis, D: Code Reading: The Open Source Perspective. Addison-Wesley Professional, 2003. আইএসবিএন ০-২০১-৭৯৯৪০-৫ উইকিঅভিধানে উৎস কোড শব্দটি খুঁজুন।
টপ গান

টপ গান (অনু. অত্যাধুনিক দক্ষ) (ইংরেজি: Top Gun) এটি ১৯৮৬ সালের একটি হলিউড চলচ্চিত্র। এটি পরিচালনা করেছেন টনি স্কট, প্রযোজনা করেছেন ডন সিম্পসন ও জেরি ব্রুকহেইমার ভাবানুষঙ্গ প্যারামাউন্ট পিকচার্স কোম্পানীর সঙ্গে। চিত্রনাট্য ও লেখক জিম ক্যাশ এবং জ্যাক এপস (জুনিয়র)। চলচ্চিত্রটিতে অভিনয় করেছেন টম ক্রুজ, কেলি ম্যাকগিলিস, ভ্যাল কিলমার, এন্থনি এডওয়ার্ডস, টম স্কেরিত, মাইকেল আইরনসাইড, মেগ রায়ান, রিক রোসভিচ, হুইপ হাবলি ও জেমস টলকন। টম ক্রুজ - লেফটেনেন্ট ক্যাপ্টেন পিট "ম্যাভরিক" মিচেল কেলি ম্যাকগিলিস - শার্লট "চার্লি" ব্ল্যাকউড ভ্যাল কিলমার - লেফটেনেন্ট টম "আইসম্যান" কাজানস্কি এন্থনি এডওয়ার্ডস - লেফটেনেন্ট জুনিয়র গ্রেড নিক "গুজ" ব্র্যাডশো টম স্কেরিত - কমান্ডার মাইক "ভাইপার" মেটকাফ মাইকেল আইরনসাইড - লেফটেনেন্ট কমান্ডার রিক "জেস্টার" হিদারলি মেগ রায়ান - ক্যারল ব্র্যাডশো, লেফটেনেন্ট জুনিয়র গ্রেড নিক "গুজ" ব্র্যাডশোএর স্ত্রী। রিক রোসভিচ - লেফটেনেন্ট জুনিয়র গ্রেড রন "স্লাইডার" কার্নার হুইপ হাবলি - লেফটেনেন্ট রিক "হলিউড" কাজিন জেমস টলকন - কমান্ডার টম "স্টিংগার" জার্ডিয়ান http://www.imdb.com/title/tt0092099/ Box Office Mojo, accessed August 29, 2011. উইকিউক্তিতে টপ গান সম্পর্কিত উক্তির সংকলন রয়েছে। ইন্টারনেট মুভি ডেটাবেজে টপ গান (ইংরেজি) টিসিএম চলচ্চিত্র ডেটাবেজে টপ গান অলমুভিতে টপ গান (ইংরেজি) রটেন টম্যাটোসে টপ গান (ইংরেজি) টেমপ্লেট:টনি স্কট
রবিন ঘোষ

রবিন ঘোষ (১৩ সেপ্টেম্বর, ১৯৩৯ - ১৩ ফেব্রুয়ারি, ২০১৬) বরেণ্য সুরকার ও সংগীত পরিচালক হিসেবে উপমহাদেশে সুনাম কুড়িয়েছেন। বিখ্যাত গায়ক আহমেদ রুশদি তার সাফল্যের সাথে জড়িয়ে আছেন। রবিন ঘোষের পিতা আন্তর্জাতিক রেডক্রসে চাকরি করতেন। চাকরি সূত্রেই তিনি ২য় বিশ্বযুদ্ধ চলাকালে ইরাকের বাগদাদে স্থানান্তরিত হন। সেখানেই রবিন ঘোষ খ্রিষ্টান সম্প্রদায়ের একটি বিদ্যালয়ে পড়াশোনা করেন। তার এক ভাই অশোক ঘোষ বাংলাদেশের চলচ্চিত্র শিল্পে বিখ্যাত পরিচালক ছিলেন। ১৯৬০-এর দশকে চলচ্চিত্র পরিচালক এহতেশাম রেডিও স্টেশন পরিদর্শনে আসেন। সেখানে তিনি রবিন ঘোষকে তার চলচ্চিত্রসমূহের গানে সুর দেয়ার জন্য অনুরোধ জানান। রাজধানীর বুকে নামীয় বাংলা চলচ্চিত্রের গানের মাধ্যমে তার অভিষেক ঘটে। এরপর থেকে তিনি অগণিত বাংলা ও উর্দু চলচ্চিত্রের অনেক গানে সুরারোপ করেন। তন্মধ্যে - তালাস, পয়সা, চাকোরী এবং ভাইয়া অন্যতম। তুম মেরে হো চলচ্চিত্রটি মুক্তিলাভের পর রবিন ঘোষ করাচীতে চলে যান। সেখানে তিনি চলচ্চিত্রের গানে ১৯৮০-এর দশক পর্যন্ত একাধানে সুর করে যান। তিনি আয়না চলচ্চিত্রের গানগুলোয় সুরারোপ করেন। এ চলচ্চিত্রটি পরবর্তীতে পাকিস্তানের চলচ্চিত্রের ইতিহাসের অন্যতম সফল চলচ্চিত্রের মর্যাদা পায়। ১৯৫০-এর দশকে রবিন ঘোষ এক বন্ধুর মাধ্যমে ঢাকা রেডিও স্টেশনে চাকরির জন্য প্রস্তাবনা পান। ঐ বন্ধুর বোন ঝর্ণা বসাক তখন বাংলা চলচ্চিত্রে মাঝে-মধ্যে অভিনয় করতেন। এ ঝর্ণা বসাকই পরবর্তীকালে বিখ্যাত চলচ্চিত্র অভিনেত্রী শবনম হিসেবে পরিচিত পান। দুই পরিবারের সম্মতিক্রমে ১৯৬৪ সালের ২৪ ডিসেম্বর তাদের বিবাহকার্য সম্পন্ন হয়। ১৯৬৬ সালে এ দম্পতির রনি নামে এক সন্তান জন্মগ্রহণ করে। বর্তমানে তারা বাংলাদেশে স্থায়ীভাবে বসবাস করছেন। রবিন ঘোষ তালাশ (১৯৬৩), চকোরী (১৯৬৭), চাহাত (১৯৭৪), আয়না (১৯৭৭), আম্বার (১৯৭৮) এবং দরিয়ান (১৯৮৪) চলচ্চিত্রে শ্রেষ্ঠ সুরকার হিসেবে নিগার পুরস্কার লাভ করেন। ১০ ফেব্রুয়ারি ২০১৬ তারিখে তাকে গুলশানের কিউর মেডিক্যাল সেন্টারে ভর্তি করানো হয়। তিনি ব্রঙ্কাইটিস ও হৃদরোগে ভুগছিলেন। সেখানেই তিনি ১৩ ফেব্রুয়ারি ২০১৬ তারিখে মৃত্যুবরণ করেন। "www.mazhar.dk"। ১৩ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১২।  "নেট পাকিস্তানি.কমে শবনম"। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১২।  "দৈনিক জনকণ্ঠে শবনম"। ২০০৯-১২-৩১ তারিখে মূল থেকে আর্কাইভ করা। সংগ্রহের তারিখ ২০১২-০২-১৩।  "বাংলা এক্সপ্রেস ডটকম.বিডিতে শবনম"। [স্থায়ীভাবে অকার্যকর সংযোগ] "Nigar awards 1957-1971"। ৩ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১২।  "Nigar awards 1972-1986"। ২৫ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১২।  "আর নেই গানের কারিগর রবিন ঘোষ"। বাংলা ট্রিবিউন। ১৩ ফেব্রুয়ারি ২০১৬। ২ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৭।  "চলে গেলেন 'সাদা মনের মানুষ' রবিন ঘোষ"। দৈনিক প্রথম আলো। ১৩ ফেব্রুয়ারি ২০১৬। সংগ্রহের তারিখ ২৮ আগস্ট ২০১৭।  ইন্টারনেট মুভি ডেটাবেজে রবিন ঘোষ (ইংরেজি)
ধীরেন্দ্রনাথ চৌধুরী

ধীরেন্দ্রনাথ চৌধুরী (১৮৭০ - ১৯৩৮) একজন বাঙালি পণ্ডিত এবং শিক্ষাবিদ। তিনি ১৮৭০ সালে ময়মনসিংহে (তৎকালীন বৃটিশ ভারত, বর্তমান বাংলাদেশ) জম্মগ্রহণ করেন। ১৯৩৮ সালে কলকাতায় মৃত্যুবরণ করেন। ধীরেন্দ্রনাথ চৌধুরীর জন্ম তদানীন্তন অবিভক্ত বাংলার ময়মনসিংহের নগরপুর গ্রামে। তার জন্ম হয় বাংলা ১২৭৭ সালের ভাদ্র মাসে। তার পিতার নাম মাধব চৌধুরী। অল্প বয়স থেকেই দর্শন ও ধর্মের প্রতি তার আগ্রহ জন্মায়। ব্রহ্মত্ব পত্রিকায় দর্শন বিষয়ে তার লেখা নিবন্ধ প্রকাশিত হয়। কলেজে পড়ার সময় তিনি থিওলজিকাল সোসাইটিতে যোগ দেন। মাস্টার্স অফ আর্টস ডিগ্রি লাভ করার পর তিনি প্রখ্যাত পণ্ডিত মহেশ চন্দ্র ঘোষ-এর ভাগ্নি বিনোদিনীকে ব্রাহ্ম মতে বিয়ে করেন। তখনকার দিনের রক্ষণশীল সমাজে ব্রাহ্ম মতে বিয়ে করাটা খুবই দুঃসাহসের কাজ ছিল। বিংশ শতাব্দীর শুরুর দিকে ব্রিটিশ বিরোধী স্বদেশী আন্দোলনের সময় কটকে অবস্থিত তার বাড়িতে অনেক কর্মীসভা অনুষ্ঠিত হয়। "Dhirendranath Choudhury"। Academic Dictionaries and Encyclopedias (ইংরেজি ভাষায়)। সংগ্রহের তারিখ ২০২৩-০৮-১৫।  "Dhirendranath Choudhury"। veethi.com। সংগ্রহের তারিখ ২০২৩-০৮-১৫।  "Dhirendranath Choudhury"। prabook.com (ইংরেজি ভাষায়)। সংগ্রহের তারিখ ২০২৩-০৮-১৫।
গ্লেন থিওডোর সিবর্গ

গ্লেন থিওডোর সিবর্গ (১৯শে এপ্রিল, ১৯১২ - ২৫শে ফেব্রুয়ারি, ১৯৯৯) একজন মার্কিন রসায়নবিজ্ঞানী। তিনি ১৯৫১ সালে রসায়নে নোবেল পুরস্কার লাভ করেন। তিনি দশটি মৌলের প্রধান অথবা অন্যতম আবিষ্কারক। তার নামে পর্যায় সারণির ১০৬তম মৌলের নাম করা হয়েছে সিবর্গিয়াম। গ্লেন থিওডোর সিবর্গ ১৯১২ সালের ১ এপ্রিল মিশিগানের ইশপেমিংয়ে জন্মগ্রহণ করেছিলেন। তিনি হারম্যান থিওডোর (টেড) এবং সেলমা অলিভিয়া এরিকসন সিবর্গের পুত্র। তার এক বোন ছিল, জিনেট, যিনি ছিলেন সিবর্গের চেয়ে দুই বছরের ছোট। তার পরিবার বাড়িতে সুইডিশ ভাষায় কথা বলে। গ্লেন সিবর্গ যখন ছোট ছিলেন, তখন পরিবারটি ক্যালিফোর্নিয়ার লস এঞ্জেলেস কাউন্টিতে চলে আসেন এবং হোম গার্ডেন নামে একটি মহকুমায় বসতি স্থাপন করেন, যা পরে ক্যালিফোর্নিয়ার সিটি অফ সাউথ গেটে সংযুক্ত হয়। সিবর্গ ১৯৩৩ সালে ইউনিভার্সিটি অব ক্যালিফোর্নিয়া, লস অ্যাঞ্জেলেস থেকে রসায়নে স্নাতক উপাধি অর্জন করেন। তিনি ইউনিভার্সিটি অব ক্যালিফোর্নিয়া, বার্কলি থেকে ১৯৩৭ সালে ডক্টরেট উপাধি অর্জন করেন। Biography and Bibliographic Resources, from the Office of Scientific and Technical Information, United States Department of Energy National Academy of Sciences biography Annotated bibliography for Glenn Seaborg from the Alsos Digital Library গ্রন্থাগারে গ্লেন থিওডোর সিবর্গ সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি) Nobel Institute Official Biography ওয়েব্যাক মেশিনে আর্কাইভকৃত ২৩ জুলাই ২০০৮ তারিখে UC Berkeley Biography of Chancellor Glenn T. Seaborg ওয়েব্যাক মেশিনে আর্কাইভকৃত ২৮ জুন ২০১১ তারিখে Lawrence Berkeley Laboratory's Glenn T. Seaborg website American Association for the Advancement of Science, List of Presidents ওয়েব্যাক মেশিনে আর্কাইভকৃত ২৪ জুলাই ২০১১ তারিখে American Chemical Society, List of Presidents Seaborg and Plutonium Chemistry, at Department of Energy official site Glenn Seaborg Trail, at Department of Energy official site Glenn T. Seaborg Center at Northern Michigan University Glenn Seaborg Learning Consortium at the Lafayette Library and Learning Center Glenn T. Seaborg Medal and Symposium at the University of California, Los Angeles ওয়েব্যাক মেশিনে আর্কাইভকৃত ২১ অক্টোবর ২০১৫ তারিখে
অ্যাকনড্রাইট

অ্যাকনড্রাইটকে বাংলায় পাথুরে উল্কা বলে অভিহিত করা হয়। এটি এমন ধরনের উল্কাকে নির্দেশ করে যারা কোন গ্রহ বা গ্রহাণু থেকে জন্মলাভ করেছে। জাগতিক কৃষ্ণশিলা এবং প্লুটোনীয় শিলা দ্বারা এর মূলভাগ গঠিত হয়। কনড্রাইটের সাথে তুলনা করলে দেখা যায় এগুলো উল্কার মূলদেহের মধ্যে বা তার উপরেই ক্ষুদ্র বা মাঝেমধ্যে বৃহৎ পরিসরে বিশেষ ক্ষুদ্র ক্ষুদ্র আকারে ছিন্নায়িত এবং প্রক্রিয়াজাত। এর কারণ হিসেবে গলন এবং পুনঃকেলাসায়নকে দায়ী করা হয়। এর ফলশ্রুতিতে অ্যাকনড্রাইটের অনন্য এক ধরনের বিন্যাস এবং খনিজ বৈশিষ্ট্য রয়েছে যা আগ্নেয় পদ্ধতিকে সুস্পষ্টভাবেই নির্দেশ করে। শতকরা প্রায় আট ভাগ উল্কাকে অ্যাকনড্রাইট হিসেবে চিহ্নিত করা হয়েছে। এর মধ্যে প্রায় দুই তৃতীয়াংশই হল এইচইডি উল্কা যারা ৪ ভেস্তা নামক গ্রহাণুর শক্ত উপরিভাগ থেকে উৎপত্তি লাভ করে। অ্যাকনড্রাইটের মাধ্যমে ব্যখা করা যায় এমন অন্যান্য ধরনের কিছু ইল্কার মধ্যে রয়েছে মঙ্গল গ্রহ এবং চন্দ্রের উল্কাসমূহ যারা অচিহ্নিত কিছু উল্কা থেকে উৎপত্তি লাভ করেছে। কোন গ্রহাণু থেকে এরা উৎপত্তি লাভ করেছে তার ভিত্তিতে এদেরকে বিভিন্ন শ্রেণীতে ভাগ করা হয়। এই শ্রেণিবিভাগ উৎপাদক গ্রহাণুস্থিত লোহা এবং ম্যাঙ্গানিজ এর পরিমাণের অণুপাত এবং অক্সিজেনের ১৭ ও ১৮ ভরসংখ্যাবিশিষ্ট আইসোটোপসমূহের পরিমাণের অণুপাতের উপর নির্ভর করে। অ্যাকনড্রাইটসমূহকে নিম্নোক্ত শ্রেণীসমূহে ভাগ করা হয়: আদিম অ্যাকনড্রাইট (পিএসি শ্রেণী) অ্যাকিপুলোকয়েটস লোড্রানাইটস ব্রাকিনাইটস উইনোনাইটস ইউরিলাইটস এইচইডি উল্কা (ভেস্তা) হাওয়ারডাইটস ইউক্রাইটস ডায়োজেনাইটস চন্দ্রীয় উল্কা মঙ্গলীয় উল্কা (এসএনসি) বিবর্তিত অ্যাকনড্রাইট অ্যাংগ্রাইটস আওব্রাইটস Etymology: from the prefix a- (privative a) and the word chondrite. Recommended classifications: Eucrite-pmict Achondrite, Encyclopædia Britannica উল্কা অ্যাকনড্রাইটের ছবি
২০০৮ গ্রীষ্মকালীন অলিম্পিকে মল্লক্রীড়া – মহিলাদের ৪ x ৪০০ মিটার রিলে

২০০৮ অলিম্পিক গেমসে মহিলাদের ৪ × ৪০০মিটার রিলে প্রতিযোগিতা আগস্টের ২২ ও ২৩ তারিখের মধ্যে অনুষ্ঠিত হয় বেইজিং অলিম্পিক স্টেডিয়ামে। মোট ১৬টি NOC এই প্রতিযোগিতায় অংশগ্রহণ করে। যোগ্যতানির্ণায়ক পর্বে সেরা দুটি সময়ের গড়ের ভিত্তিতে এই ১৬টি NOC নির্বাচিত হয়। * শুধুমাত্র প্রথম রাউন্ডে অংশগ্রহণ করেছেন। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে কোনো বিশ্ব বা অলিম্পিক রেকর্ডটি গড়া হয়নি। এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, - প্রত্যেক হিটের প্রথম তিনটি দল (Q) ও সবমিলিয়ে পরবর্তী সেরা দুটি দলকে নিয়ে ফাইনাল অনুষ্ঠিত হয়। "অলিম্পিক দৌড়বাজী প্রতিযোগিতার সূচি"। IAAF। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  সেরা রিলে প্রদর্শনপিডিএফ হিট ১ ফলাফল হিট ২ ফলাফল
গ্রহাণু

গ্রহাণু বা অ্যাস্টেরয়েড হল প্রধানত পাথর দ্বারা গঠিত বস্তু যা তার তারাকে কেন্দ্র করে আবর্তন করে। আমাদের সৌরজগতে গ্রহাণুগুলো ক্ষুদ্র গ্রহ (Minor planet অথবা Planetoid) নামক শ্রেণীর সবচেয়ে পরিচিত বস্তু। এরা ছোট আকারের গ্রহ যেমন বুধের চেয়েও ছোট। বেশিরভাগ গ্রহাণুই মঙ্গল এবং বৃহস্পতি গ্রহের মধ্যবর্তী স্থানে অবস্থিত গ্রহাণু বেল্টে থেকে নির্দিষ্ট উপবৃত্তাকার কক্ষপথে সূর্যকে আবর্তন করে। ধারণা করা হয় গ্রহাণুগুলো ভ্রূণগ্রহীয় চাকতির (Protoplanetary disc) অবশিষ্টাংশ। বলা হয় গ্রহাণু বেল্টের অঞ্চলে সৌরজগতের গঠনের প্রাথমিক সময় যেসকল ভ্রূণগ্রহ সৃষ্টি হয়েছিলো তাদের অবশিষ্টাংশ বৃহস্পতির আবেশ দ্বারা সৃষ্ট মহাকর্ষীয় অক্ষ বিচলনের কারণে গ্রহের সাথ মিলিত হবার সুযোগ পায়নি। আর এই অবশিষ্টাংশই গ্রহাণু বেল্টের উৎপত্তির কারণ। কিছু গ্রহাণুর চাঁদও রয়েছে। বিশ্বে বিজ্ঞানীগণ প্রথম ১৮০১ সালে সেরেস নামে গ্রহাণুটি আবিষ্কার করেন। এ যাবৎ কালে আবিষ্কৃত সবচেয়ে বড় গ্রহাণু এটি। এটি আবিষ্কার করেন গুইস্পিপিয়াজ্জি। গ্রহাণু বেষ্টনী গ্রহাণুপুঞ্জের তালিকা গ্রহাণুর নামের অর্থ ক্ষুদ্র গ্রহ গ্রহাণুর নামের উচ্চারণ বিশ্ব গ্রহাণু দিবসের ইতিহাস এবং গুরুত্ব ওয়েব্যাক মেশিনে আর্কাইভকৃত ৩০ জুন ২০২০ তারিখে Known Asteroid Impacts & Their Effects Alphabetical list of minor planet names (ASCII) (Minor Planet Center) Alphabetical and numerical lists of minor planet names (Unicode) (Institute of Applied Astronomy) Near Earth Objects Dynamic Site Asteroids Dynamic Site Up-to date osculating orbital elements and proper orbital elements Asteroid naming statistics Near Earth Asteroid Tracking (NEAT) Everything you wanted to know about comets and asteroids — Provided by New Scientist. Spaceguard UK When Did the Asteroids Become Minor Planets? Large amount of information on asteroid groups collected by Gérard Faure, translation Richard Miles. Asteroid Simulator with Moon and Earth
রক্ত সঞ্চারণ

রক্ত সঞ্চারণ (ইংরেজি: Blood Transfusion) রক্তপাত,রক্তাল্পতা,শল্যচিকিৎসা প্রভৃতি কারণে কোন ব্যক্তির দেহে রক্তের পরিমাণ অস্বাভাবিকভাবে কমে গেলে সেই অভাব পূরনের জন্য যে পদ্ধতিতে একজন লোকের শিরার মধ্য দিয়ে অন্য লোকের রক্ত দেওয়া হয় তাকে এক কথায় রক্ত সঞ্চারণ বলে। উচ্চমাধ্যমিক জীববিজ্ঞান বই (*বর্দ্ধন *সেন *ভক্ত )রচিত ক্যালকাটা বুক হাউস কর্তৃক প্রকাশিত। রক্ত সঞ্চারণ কি?
অ্যাপোলো গ্রহাণুপুঞ্জ

অ্যাপোলো গ্রহাণুপুঞ্জ (Apollo asteroid) হল কাছাকাছি-পৃথিবীর গ্রহাণুগুলির একটি দল যার নামকরণ করা হয় ১৮৬২ অ্যাপোলোর নামানুসারে, যা ১৯৩০-এর দশকে জার্মান জ্যোতির্বিদ কার্ল রেইনমুথ আবিষ্কার করেছিলেন। এগুলি হল আর্থ-ক্রসিং গ্রহাণু যেগুলির কক্ষপথের আধা-প্রধান অক্ষ পৃথিবীর (a > 1 AU ) থেকে বেশি কিন্তু অপদূরবিন্দু দূরত্ব পৃথিবীর অপদূরবিন্দু দূরত্ব (q <1.017 AU) থেকে কম। এপর্যন্ত জানা তথ্যমতে সর্ববৃহৎ অ্যাপোলো গ্রহাণু হচ্ছে ১৮৬৬ সিসাইফাস (1866 Sisyphus) যার ব্যাস প্রায় ১০ কিলোমিটার। এই ব্যাস Chicxulub crater সৃষ্টিকারী বস্তুর ব্যাসের সমান। এই খাদ সৃষ্টি হওয়ার প্রভাবেই পৃথিবী থেকে ডাইনোসোররা বিলুপ্ত হয়ে গিয়েছিলো। কিছু সুপরিচিত অ্যাপোলো গ্রহাণুপুঞ্জের মধ্যে রয়েছে: * অ্যাপোলো গ্রহাণুপুঞ্জের দলিলসমূহ "Near-Earth Object Groups"। web.archive.org। ২০০২-০২-০২। Archived from the original on ২০১৩-০২-০২। সংগ্রহের তারিখ ২০২৩-০৮-১৪। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) Weisstein, Eric W.। "Apollo Asteroid -- from Eric Weisstein's World of Astronomy"। scienceworld.wolfram.com (ইংরেজি ভাষায়)। সংগ্রহের তারিখ ২০২৩-০৮-১৪।  অ্যাপোলো ক্ষুদ্র গ্রহসমূহের তালিকা
হিলিয়াম ঝলক

হিলিয়াম ঝলক নিম্নভরসম্পন্ন তারাসমূহের বিবর্তনের একটি তাত্ত্বিক পর্যায়। নিম্নভরের তারা এর কেন্দ্রে অবস্থিত সব হাইড্রোজেন পুড়িয়ে হিলিয়াম উৎপন্ন করে। এর মাধ্যমে এটি লোহিত দানবে পরিণত হয়। এর তাপমাত্রা যখন ১২ কোটি ডিগ্রী কেলভিন হয় তখন আবার হিলিয়াম পোড়ানো শুরু হয়। এসময় তাপমাত্রা বেড়ে যায় এবং বিক্রিয়া দ্রুততর হয়। এই প্রক্রিয়ায় তাপমাত্রা বাড়ার সাথে সাথে বিক্রিয়া ত্বরান্বিত হতে থাকে। এর ফলে মুহূর্তের মধ্যে তারার কেন্দ্রস্থলের একটি বিরাট অংশ বিক্রিয়ায় অংশ নেয়। একেই হিলিয়াম ঝলক বলা হয়। এই ফলাফলটি তারার পৃষ্ঠ থেকে দেখা যায়না।
প্রতিফলন অনুপাত

প্রতিফলন অনুপাত (ইংরেজি ভাষায় Albedo) হচ্ছে কোন প্রতিফলন পৃষ্ঠের উপর আপতিত এবং তা থেকে বিক্ষিপ্ত তড়িৎচৌম্বক বিকিরণের একটি অনুপাত। এখানে তড়িৎচৌম্বক বিকিরণ অর্থে সাধারণত আলো ব্যবহৃত হয়। এটি একবিহীন এবং কোন বস্তুর পৃষ্ঠের প্রতিফলন ক্ষমতার (Reflectivity) পরিমাপক। Data, My NASA (২০২০-০৮-১০)। "What is Albedo?"। My NASA Data (ইংরেজি ভাষায়)। সংগ্রহের তারিখ ২০২৪-০১-২৯।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ম্যারাথন

২০০৮ অলিম্পিক গেমসে পুরুষদের ম্যারাথন দৌড়ানোর প্রতিযোগিতা আগস্টের ২৪ তারিখে অনুষ্ঠিত হয় বেইজিং ন্যাশনাল স্টেডিয়ামে। কেনিয়ার স্যামুয়েল ওয়াঞ্জিরু ২:০৬:৩২ সময়ে নতুন অলিম্পিক রেকর্ড স্থাপন করে বিজয়ী হন। যোগ্যতানির্ণায়ক মাপকাঠি ছিল ২:১৫:০০ (A মান) এবং ২:১৮:০০ (B মান)। দৌড় প্রথাগত গভীর রাতের পরিবর্তে প্রতিযোগিতা শুরু হয় ভোরবেলা। প্রথম ১০কিমি মোট আটজনের একটি দল এগিয়ে ছিল। সেটা ২০কিমির মাথায় ৫জনে এসে ঠেকে। এঁরা হলেন এরিথ্রীয় ইয়োনাস কিফল, ইথিয়পীয় দেরিবা মার্গা, কেনীয় মার্টিন লেল ও স্যামি ওয়াঞ্জিরু, এবং মরোক্কোর জাওয়াদ ঘারিব। পরের ১০কিমি দেরিবা মার্গা গতি বাড়িয়ে দেন, ফলে লেল ও কিফল পিছিয়ে পড়েন। ৩০কিমির মাথায়, স্যামি ওয়াঞ্জিরু দেরিবা মার্গাকে আক্রমণ করেন। আস্তে আস্তে মার্গা পিছিয়ে পড়তে থাকেন ও পদক জয়ের দৌড় থেকে ছিটকে যান। স্যামি ওয়াঞ্জিরু ঘারিবের থেকেও তাঁর প্রাধান্য ও দূরত্ব বজায় রেখে যান। যদিও ঘারিব আস্তে আস্তে ব্যবধান কমিয়ে আনেন কিন্তু শেষ পর্যন্ত ২:০৬:৩২ সময়ে অলিম্পিক রেকর্ড গড়ে সোনা জেতেন ওয়াঞ্জিরু। ঘারিব পান রূপো আর শেগে কেবেডে অনেক লড়ে তৃতীয় স্থান অধিকার করেন। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে নতুন অলিম্পিক রেকর্ডটি সৃষ্টি হয় সেটি নিচে দেওয়া হল। সমস্ত সময় ঘণ্টা:মিনিট:সেকেন্ডে দেখানো হয়েছে। নিম্নলিখিত শব্দসংক্ষেপগুলি ব্যবহার করা হয়েছে, - "অলিম্পিক দৌড়বাজী প্রতিযোগিতার সূচি"। IAAF। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  "Kenyan wins marathon gold"। Associated Press via Sportsnet.ca। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০০৮-০৮-২৪।  "Entry Standards - The XXIX Olympic Games - Beijing, China - 8/24 August 2008"। IAAF। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  "সংরক্ষণাগারভুক্ত অনুলিপি"। ২০ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১২।  Detailed Results of the Men's Marathon - The Official Website of the Beijing 2008 Olympic Games sports-reference